Ericu950/Stoicheia-meter-silver huggingface dataset:
μοιροκλῆς τοίνυν , ὦ ἄνδρες δικασταί , ὁ τὸ ψήφισμα γράψας κατὰ τῶν τοὺς ἐμπόρους ἀδικούντων , καὶ πείσας οὐ μόνον ὑμᾶς ἀλλὰ καὶ τοὺς συμμάχους φυλακήν τινα τῶν κακουργούντων ποιήσασθαι , οὐκ αἰσχυνεῖται αὐτίκα μάλα λέγων ὑπὲρ Θεοκρίνου ἐναντία τοῖς ἑαυτοῦ ψηφίσμασιν , ἀλλὰ τολμήσει πείθειν ὑμᾶς ὡς χρὴ τὸν οὕτως φανερῶς ἐξεληλεγμένον φάσεις ποιούμενον ἀδίκους κατὰ τῶν ἐμπόρων ἀφεῖναι καὶ μὴ τιμωρήσασθαι , ὥσπερ ἕνεκα τούτου γράψας καθαρὰν εἶναι τὴν θάλατταν , ἵνα σωθέντες οἱ πλέοντες ἐκ τοῦ πελάγους ἐν τῷ λιμένι χρήματα τούτοις ἀποτίνωσιν , ἢ διαφέρον τι τοῖς ἐμπόροις , ἂν μακρὸν διαφυγόντες πλοῦν Θεοκρίνῃ περιπέσωσιν 0 .
ἐγὼ δ οἶμαι τῶν μὲν κατὰ πλοῦν γιγνομένων οὐχ ὑμᾶς , ἀλλὰ τοὺς στρατηγοὺς καὶ τοὺς ἐπὶ τοῖς μακροῖς πλοίοις αἰτίους εἶναι , τῶν δ ἐν τῷ Πειραιεῖ καὶ πρὸς ταῖς ἀρχαῖς ὑμᾶς , οἳ τούτων κύριοι ἁπάντων ἐστέ 0 .
διὸ καὶ μᾶλλόν ἐστι τηρητέον τοὺς ἐνθάδε παραβαίνοντας τοὺς νόμους τῶν ἔξω τοῖς ψηφίσμασιν οὐκ ἐμμενόντων , ἵνα μὴ δοκῆτε αὐτοὶ πράως ἐπὶ τοῖς γιγνομένοις φέρειν καὶ συνειδέναι τι τούτοις ὧν πράττουσιν .
οὐ γὰρ δήπου Μηλίους μέν , ὦ Μοιρόκλεις , κατὰ τὸ σὸν ψήφισμα δέκα τάλαντα νῦν εἰσεπράξαμεν , ὅτι τοὺς λῃστὰς ὑπεδέξαντο , τουτονὶ δ ἀφήσομεν , ὃς καὶ τὸ σὸν ψήφισμα καὶ τοὺς νόμους , δι οὓς οἰκοῦμεν τὴν πόλιν , παραβέβηκεν ·
καὶ τοὺς μὲν τὰς νήσους οἰκοῦντας κωλύσομεν ἀδικεῖν , ἐφ οὓς τριήρεις δεῖ πληρώσαντας ἀναγκάσαι τὰ δίκαια ποιεῖν , ὑμᾶς δὲ τοὺς μιαρούς , οἷς αὐτοῦ δεῖ καθημένους τουτουσὶ κατὰ τοὺς νόμους ἐπιθεῖναι δίκην , ἐάσομεν ;
οὔκ , ἄν γε σωφρονῆτε .
λέγε τὴν στήλην .
περὶ μὲν οὖν τῶν νόμων καὶ τοῦ πράγματος οὐκ οἶδ ὅ τι δεῖ πλείω λέγειν ·
ἱκανῶς γάρ μοι δοκεῖτε μεμαθηκέναι .
βούλομαι δὲ δεηθεὶς ὑμῶν τὰ δίκαι ὑπὲρ ἐμαυτοῦ καὶ τοῦ πατρὸς καταβαίνειν καὶ μὴ ἐνοχλεῖν ὑμῖν .
ἐγὼ γάρ , ὦ ἄνδρες δικασταί , βοηθεῖν οἰόμενος δεῖν τῷ πατρὶ καὶ τοῦτο δίκαιον εἶναι νομίζων , τὴν ἔνδειξιν ταύτην ἐποιησάμην , ὥσπερ ἐξ ἀρχῆς εἶπον , οὐκ ἀγνοῶν οὔ τε τοὺς βλασφημεῖν βουλομένους , ὅτι λόγους εὑρήσουσι τοὺς διαβαλοῦντας τὴν ἐμὴν ἡλικίαν , οὔ τε τοὺς ἐπαινεσομένους καὶ σωφρονεῖν με νομιοῦντας , εἰ τὸν ἐχθρὸν τοῦ πατρὸς τιμωρεῖσθαι προαιροῦμαι , ἀλλ ἡγούμενος ταῦτα μὲν οὕτως ὅπως ἂν τύχῃ παρὰ τοῖς ἀκροωμένοις συμβήσεσθαι , ἐμοὶ δὲ τὸ προσταχθὲν ὑπὸ τοῦ πατρός , ἄλλως τε καὶ δίκαιον ὄν , τοῦτ εἶναι ποιητέον .
πότε γάρ με καὶ δεῖ βοηθεῖν αὐτῷ ;
οὐχ ὅταν ἡ μὲν τιμωρία κατὰ τοὺς νόμους ᾖ , μετέχων δ αὐτὸς τυγχάνω τῆς τοῦ πατρὸς ἀτυχίας , μόνος δὲ καταλελειμμένος ὁ πατήρ 0 ;
ὅπερ νῦν συμβέβηκεν .
πρὸς γὰρ τοῖς ἄλλοις ἀτυχήμασι καὶ τοῦθ ἡμῖν , ὦ ἄνδρες δικασταί , συμβέβηκεν ·
παροξύνουσι μὲν ἡμᾶς ἅπαντες καὶ συνάχθεσθαί φασι τοῖς γεγενημένοις καὶ δεινὰ πεπονθέναι λέγουσι καὶ τοῦτον εἶναι ἔνοχον τῇ ἐνδείξει , συμπράττειν δ οὐδεὶς ἐθέλει τῶν εἰπόντων , οὐδέ φησιν ἀπεχθάνεσθαι βούλεσθαι φανερῶς ·
οὕτως ἔλαττον παρά τισιν τὸ δίκαιον ἰσχύει τῆς παρρησίας .
πολλῶν δ ἡμῖν , ὦ ἄνδρες δικασταί , διὰ τουτονὶ Θεοκρίνην ἀτυχημάτων ἐν οὐκ ὀλίγῳ χρόνῳ συμβεβηκότων , οὐδενὸς ἔλαττόν ἐστιν τὸ νῦν συμβαῖνον , ὅτι τὰ δεινὰ καὶ τὰ παρὰ τοὺς νόμους πεπραγμένα Θεοκρίνῃ τῷ μὲν πατρὶ τῷ πεπονθότι καὶ δυναμένῳ ἂν δηλῶσαι πρὸς ὑμᾶς ἐξ ἀνάγκης ἡσυχίαν ἑκτέον ἐστίν  οἱ γὰρ νόμοι ταῦτα κελεύουσιν  , ἐμοὶ δὲ τῷ πάντων τούτων ὑστερίζοντι λεκτέον , καὶ τοῖς μὲν ἄλλοις τοῖς τηλικούτοις οἱ πατέρες βοηθοῦσιν , οὗτος δ ἐν ἐμοὶ νῦν ἔχει τὰς ἐλπίδας .
τοιοῦτον οὖν ἀγωνιζόμενοι ἀγῶνα δεόμεθ ὑμῶν ἐπικουρεῖν ἡμῖν , καὶ δεῖξαι πᾶσιν ὅτι , κ ἂν παῖς κ ἂν γέρων κ ἂν ἡντινοῦν ἡλικίαν ἔχων ἥκῃ πρὸς ὑμᾶς κατὰ τοὺς νόμους , οὗτος τεύξεται πάντων τῶν δικαίων .
καλὸν γάρ , ὦ ἄνδρες δικασταί , μή τε τοὺς νόμους μή θ ὑμᾶς αὐτοὺς ἐπὶ τοῖς λέγουσι ποιεῖν , ἀλλ ἐκείνους ἐφ ὑμῖν , καὶ χωρὶς κρίνειν τούς τ εὖ καὶ σαφῶς καὶ τοὺς τὰ δίκαια λέγοντας 0 ·
περὶ γὰρ τούτου τὴν ψῆφον ὀμωμόκατ οἴσειν .
οὐ γὰρ δὴ πείσει γ ὑμᾶς οὐδεὶς ὡς ἐπιλείψουσιν οἱ τοιοῦτοι ῥήτορες , οὐ δ ὡς διὰ τοῦτο χεῖρον ἡ πόλις οἰκήσεται .
τ οὐναντίον γάρ ἐστιν , ὡς ἐγὼ τῶν πρεσβυτέρων ἀκούω ·
τότε γάρ φασιν ἄριστα πρᾶξαι τὴν πόλιν , ὅτε μέτριοι καὶ σώφρονες ἄνδρες ἐπολιτεύοντο .
πότερον γὰρ συμβούλους εὕροι τις ἂν τούτους ἀγαθούς ;
ἀλλ οὐδὲν ἐν τῷ δήμῳ λέγουσιν , ἀλλὰ τοὺς ἐκεῖθεν γραφόμενοι χρήματα λαμβάνουσιν .
ὃ καὶ θαυμάσιόν ἐστιν , ὅτι ζῶντες ἐκ τοῦ συκοφαντεῖν οὔ φασι λαμβάνειν ἀπὸ τῆς πόλεως ·
καὶ πρὶν προσελθεῖν πρὸς ὑμᾶς οὐδὲν ἔχοντες , νῦν εὐποροῦντες οὐ δὲ χάριν ὑμῖν ἔχουσιν , ἀλλὰ περιιόντες λέγουσιν ὡς ἀβέβαιός ἐστιν ὁ δῆμος , ὡς δυσχερής , ὡς ἀχάριστος , ὥσπερ ὑμᾶς διὰ τούτους εὐποροῦντας , οὐ τούτους διὰ τὸν δῆμον 0 1 2 .
ἀλλὰ γὰρ εἰκότως ταῦθ οὗτοι λέγουσιν , ὁρῶντες τὴν ὑμετέραν ῥᾳθυμίαν .
οὐδένα γὰρ ἀξίως αὐτῶν τῆς πονηρίας τετιμώρησθε , ἀλλ ὑπομένετε λεγόντων αὐτῶν ὡς ἡ τοῦ δήμου σωτηρία διὰ τῶν γραφομένων καὶ συκοφαντούντων ἐστίν ·
ὧν γένος ἐξω  λέστερον οὐδέν ἐστιν .
τί γὰρ ἄν τις τούτους εὕροι χρησίμους ὄντας τῇ πόλει ;
τοὺς ἀδικοῦντας νὴ Δί οὗτοι κολάζουσιν , καὶ διὰ τούτους ἐλάττους εἰσὶν ἐκεῖνοι .
οὐ δῆτα , ὦ ἄνδρες δικασταί , ἀλλὰ καὶ πλείους 0 ·
εἰδότες γὰρ οἱ κακόν τι βουλόμενοι πράττειν ὅτι τούτοις ἐστὶν ἀπὸ τῶν λημμάτων τὸ μέρος δοτέον , ἐξ ἀνάγκης μείζω προαιροῦνται παρὰ τῶν ἄλλων ἁρπάζειν , ἵνα μὴ μόνον αὑτοῖς , ἀλλὰ καὶ τούτοις ἔχωσιν ἀναλίσκειν .
καὶ τοὺς μὲν ἄλλους ὅσοι κακουργοῦντες βλάπτουσί τι τοὺς ἐντυγχάνοντας , τοὺς μὲν τῶν οἴκοι φυλακὴν καταστήσαντας , τοὺς δ ἔνδον μένοντας τῆς νυκτὸς , τοὺς δ ἑνί γέ τῳ τρόπῳ φυλαξαμένους ἔνεστι διώσασθαι τὴν τῶν κακόν τι ποιεῖν βουλομένων ἐπιβουλήν ·
τοὺς δὲ τοιουτουσὶ συκοφάντας , ποῖ χρὴ πορευθέντας ἀδείας παρὰ τούτων τυχεῖν ;
αἱ γὰρ τῶν ἄλλων ἀδικημάτων καταφυγαὶ τούτοις εἰσὶν ἐργασίαι , νόμοι , δικαστήρια , μάρτυρες , ἀγοραί ·
ἐν οἷς τὰς αὑτῶν ῥώμας ἐπιδείκνυνται , φίλους μὲν τοὺς διδόντας νομίζοντες , ἐχθροὺς δὲ τοὺς ἀπράγμονας καὶ πλουσίους .
ἀναμνησθέντες οὖν , ὦ ἄνδρες δικασταί , καὶ τῆς τούτων πονηρίας καὶ τῶν προγόνων τῶν ἡμετέρων , ὧν Ἐπιχάρης μὲν ὁ πάππος ὁ ἐμὸς Ὀλυμπίασι νικήσας παῖδας στάδιον ἐστεφάνωσε τὴν πόλιν , καὶ παρὰ τοῖς ὑμετέροις προγόνοις ἐπιεικῆ δόξαν ἔχων ἐτελεύτησεν ·
ἡμεῖς δὲ διὰ τοῦτον τὸν θεοῖς ἐχθρὸν ἀπεστερήμεθα ταύτης τῆς πόλεως , ὑπὲρ ἧς Ἀριστοκράτης ὁ Σκελίου , θεῖος ὢν Ἐπιχάρους τοῦ πάππου τοῦ ἐμοῦ , οὗ ἔχει ἁδελφὸς οὑτοσὶ τ οὔνομα , πολλὰ καὶ καλὰ διαπραξάμενος ἔργα πολεμούσης τῆς πόλεως Λακεδαιμονίοις , κατασκάψας τὴν Ἠετιώνειαν , εἰς ἣν Λακεδαιμονίους ἔμελλον οἱ περὶ Κριτίαν ὑποδέχεσθαι , καθεῖλε μὲν τὸ ἐπιτείχισμα , κατήγαγε δὲ τὸν δῆμον κινδυνεύων αὐτὸς οὐ τοιούτους κινδύνους , ἀλλ ἐν οἷς καὶ παθεῖν τι καλόν ἐστιν , ἔπαυσε δὲ τοὺς ἐπιβουλεύοντας ὑμῖν .
δι ὅν , εἰ Θεοκρίνῃ τουτῳὶ ὅμοιοι ὄντες ἐτυγχάνομεν , εἰκότως ἐσῴζετ ἂν ἡμᾶς , μὴ ὅτι βελτίους ὄντας τούτου καὶ δίκαια λέγοντας .
οὐ γὰρ πολλάκις ὑμᾶς ταῦτα λέγοντες ἐνοχλήσομεν ·
οὕτως γὰρ ἡμᾶς οὗτος διατέθηκεν ὥστε , ὅπερ ἐξ ἀρχῆς εἶπον , μη δ ἐλπίδ ἡμῖν εἶναι μηδεμίαν τοῦ μετασχεῖν τῆς καὶ τοῖς ξένοις δεδομένης παρρησίας .
ἵν οὖν , εἰ καὶ μηδὲν ἄλλο , ταύτην γε ἔχωμεν παραψυχήν , τὸ καὶ τοῦτον ὁρᾶν ἡσυχίαν ἄγοντα , βοηθήσαθ ἡμῖν , ἐλεήσατε τοὺς ὑπὲρ τῆς πατρίδος ἡμῶν τετελευτηκότας , ἀναγκάσατ αὐτὸν ὑπὲρ αὐτῆς τῆς ἐνδείξεως ἀπολογεῖσθαι , καὶ τοιοῦτοι γένεσθ αὐτῷ δικασταὶ τῶν λεγομένων οἷος ἡμῶν οὗτος ἐγένετο κατήγορος , ὃς ἐξαπατήσας τοὺς δικαστὰς οὐκ ἠθέλησε τιμήσασθαι μετρίου τινὸς τιμήματος τῷ πατρὶ τῷ ἐμῷ , πολλὰ ἐμοῦ δεηθέντος καὶ τοῦτον ἱκετεύσαντος πρὸς τῶν γονάτων , ἀλλ ὥσπερ τὴν πόλιν προδεδωκότι τῷ πατρὶ δέκα ταλάντων ἐτιμήσατο 0 .
δεόμεθ οὖν ὑμῶν , ἀντιβολοῦμεν , τὰ δίκαια ψηφίζεσθε .
βοήθησον ἡμῖν ὁ δεῖνα , εἴ τι ἔχεις , καὶ σύνειπε .
ἀνάβηθι .
πολλά με τὰ παρακαλοῦντα ἦν , ὦ ἄνδρες Ἀθηναῖοι , γράψασθαι Νέαιραν τὴν γραφὴν ταυτηνὶ καὶ εἰσελθεῖν εἰς ὑμᾶς .
καὶ γὰρ ἠδικήμεθα ὑπὸ Στεφάνου μεγάλα , καὶ εἰς κινδύνους τοὺς ἐσχάτους κατέστημεν ὑπ αὐτοῦ , ὅ τε κηδεστὴς καὶ ἐγὼ καὶ ἡ ἀδελφὴ καὶ ἡ γυνὴ ἡ ἐμή , ὥστε οὐχ ὑπάρχων ἀλλὰ τιμωρούμενος ἀγωνιοῦμαι τὸν ἀγῶνα τουτονί ·
τῆς γὰρ ἔχθρας πρότερος οὗτος ὑπῆρξεν , οὐδὲν ὑφ ἡμῶν πώποτε οὔ τε λόγῳ οὔ τε ἔργῳ κακὸν παθών .
βούλομαι δ ὑμῖν προδιηγήσασθαι πρῶτον ἃ πεπόνθαμεν ὑπ αὐτοῦ , ἵνα μᾶλλόν μοι συγγνώμην ἔχητε ἀμυνομένῳ , καὶ ὡς εἰς τοὺς ἐσχάτους κινδύνους κατέστημεν περί τε τῆς πατρίδος καὶ περὶ ἀτιμίας .
ψηφισαμένου γὰρ τοῦ δήμου τοῦ Ἀθηναίων Ἀθηναῖον εἶναι Πασίωνα καὶ ἐκγόνους τοὺς ἐκείνου διὰ τὰς εὐεργεσίας τὰς εἰς τὴν πόλιν , ὁμογνώμων καὶ ὁ πατὴρ ἐγένετο ὁ ἐμὸς τῇ τοῦ δήμου δωρεᾷ , καὶ ἔδωκεν Ἀπολλοδώρῳ τῷ υἱεῖ τῷ ἐκείνου θυγατέρα μὲν αὑτοῦ , ἀδελφὴν δὲ ἐμήν , ἐξ ἧς Ἀπολλοδώρῳ οἱ παῖδές εἰσιν .
ὄντος δὲ χρηστοῦ τοῦ Ἀπολλοδώρου περί τε τὴν ἀδελφὴν τὴν ἐμὴν καὶ περὶ ἡμᾶς ἅπαντας , καὶ ἡγουμένου τῇ ἀληθείᾳ οἰκείους ὄντας κοινωνεῖν πάντων τῶν ὄντων , ἔλαβον καὶ ἐγὼ γυναῖκα Ἀπολλοδώρου μὲν θυγατέρα , ἀδελφιδῆν δ ἐμαυτοῦ .
προεληλυθότος δὲ χρόνου λαγχάνει βουλεύειν Ἀπολλόδωρος ·
δοκιμασθεὶς δὲ καὶ ὀμόσας τὸν νόμιμον ὅρκον , συμβάντος τῇ πόλει καιροῦ τοιούτου καὶ πολέμου , ἐν ᾧ ἦν ἢ κρατήσασιν ὑμῖν μεγίστοις τῶν Ἑλλήνων εἶναι καὶ ἀναμφισβητήτως τά τε ὑμέτερα αὐτῶν κεκομίσθαι καὶ καταπεπολεμηκέναι Φίλιππον , ἢ ὑστερίσασι τῇ βοηθείᾳ καὶ προεμένοις τοὺς συμμάχους , δι ἀπορίαν χρημάτων καταλυθέντος τοῦ στρατοπέδου , τούτους τ ἀπολέσαι καὶ τοῖς ἄλλοις Ἕλλησιν ἀπίστους εἶναι δοκεῖν , καὶ κινδυνεύειν περὶ τῶν ὑπολοίπων , περί τε Λήμνου καὶ Ἴμβρου καὶ Σκύρου καὶ Χερρονήσου , καὶ μελλόντων στρατεύεσθαι ὑμῶν πανδημεὶ εἴς τε Εὔβοιαν καὶ Ὄλυνθον , ἔγραψε ψήφισμα ἐν τῇ βουλῇ Ἀπολλόδωρος βουλεύων καὶ ἐξήνεγκε προβούλευμα εἰς τὸν δῆμον , λέγον διαχειροτονῆσαι τὸν δῆμον εἴ τε δοκεῖ τὰ περιόντα χρήματα τῆς διοικήσεως στρατιωτικὰ εἶναι εἴ τε θεωρικά , κελευόντων μὲν τῶν νόμων , ὅταν πόλεμος ᾖ , τὰ περιόντα χρήματα τῆς διοικήσεως στρατιωτικὰ εἶναι , κύριον δ ἡγούμενος δεῖν τὸν δῆμον εἶναι περὶ τῶν αὑτοῦ ὅ τι ἂν βούληται πρᾶξαι , ὀμωμοκὼς δὲ τὰ βέλτιστα βουλεύσειν τῷ δήμῳ τῷ Ἀθηναίων , ὡς ὑμεῖς πάντες ἐμαρτυρήσατε ἐν ἐκείνῳ τῷ καιρῷ .
γενομένης γὰρ τῆς διαχειροτονίας , οὐδεὶς ἀντεχειροτόνησεν ὡς οὐ δεῖ τοῖς χρήμασι τούτοις στρατιωτικοῖς χρῆσθαι , ἀλλὰ καὶ νῦν ἔτι , ἄν που λόγος γένηται , παρὰ πάντων ὁμολογεῖται ὡς τὰ βέλτιστα εἰπὼν ἄδικα πάθοι .
τῷ οὖν ἐξαπατήσαντι τῷ λόγῳ τοὺς δικαστὰς δίκαιον ὀργίζεσθαι , οὐ τοῖς ἐξαπατηθεῖσιν 0 .
γραψάμενος γὰρ παρανόμων τὸ ψήφισμα Στέφανος οὑτοσὶ καὶ εἰσελθὼν εἰς τὸ δικαστήριον , ἐπὶ διαβολῇ ψευδεῖς μάρτυρας παρασχόμενος ὡς ὦφλε τῷ δημοσίῳ ἐκ πέντε καὶ εἴκοσιν ἐτῶν , καὶ ἔξω τῆς γραφῆς πολλὰ κατηγορῶν , εἷλε τὸ ψήφισμα .
καὶ τοῦτο μὲν εἰ αὐτῷ ἐδόκει διαπράξασθαι , οὐ χαλεπῶς φέρομεν ·
ἀλλ ἐπειδὴ περὶ τοῦ τιμήματος ἐλάμβανον τὴν ψῆφον οἱ δικασταί , δεομένων ἡμῶν συγχωρῆσαι οὐκ ἤθελεν , ἀλλὰ πεντεκαίδεκα ταλάντων ἐτιμᾶτο , ἵνα ἀτιμώσειεν αὐτὸν καὶ παῖδας τοὺς ἐκείνου , καὶ τὴν ἀδελφὴν τὴν ἐμὴν καὶ ἡμᾶς ἅπαντας εἰς τὴν ἐσχάτην ἀπορίαν καταστήσειεν καὶ ἔνδειαν ἁπάντων .
ἡ μὲν γὰρ οὐσία οὐ δὲ τριῶν ταλάντων πάνυ τι ἦν , ὥστε δυνηθῆναι ἐκτεῖσαι τοσοῦτον ὄφλημα ·
μὴ ἐκτεισθέντος δὲ τοῦ ὀφλήματος ἐπὶ τῆς ἐνάτης πρυτανείας , διπλοῦν ἔμελλεν ἔσεσθαι τὸ ὄφλημα καὶ ἐγγραφήσεσθαι Ἀπολλόδωρος τριάκοντα τάλαντα ὀφείλων τῷ δημοσίῳ ·
ἐγγεγραμμένου δὲ τῷ δημοσίῳ , ἀπογραφήσεσθαι ἔμελλεν ἡ ὑπάρχουσα οὐσία Ἀπολλοδώρῳ δημοσία εἶναι , πραθείσης δ αὐτῆς εἰς τὴν ἐσχάτην ἀπορίαν καταστήσεσθαι καὶ αὐτὸς καὶ παῖδες οἱ ἐκείνου καὶ γυνὴ καὶ ἡμεῖς ἅπαντες .
ἔτι δὲ καὶ ἡ ἑτέρα θυγάτηρ ἀνέκδοτος ἔμελλεν ἔσεσθαι ·
τίς γὰρ ἄν ποτε παρ ὀφείλοντος τῷ δημοσίῳ καὶ ἀποροῦντος ἔλαβεν ἄπροικον ;
οὐκοῦν τηλικούτων κακῶν αἴτιος ἡμῖν πᾶσιν ἐγίγνετο , οὐδὲν πώποτε ὑφ ἡμῶν ἠδικημένος .
τοῖς μὲν οὖν δικασταῖς τοῖς τότε δικάσασι πολλὴν χάριν κατά γε τοῦτο ἔχω , ὅτι οὐ περιεῖδον αὐτὸν ἀναρπασθέντα , ἀλλ ἐτίμησαν ταλάντου , ὥστε δυνηθῆναι ἐκτεῖσαι μόλις ·
τούτῳ δὲ δικαίως τὸν αὐτὸν ἔρανον ἐνεχειρήσαμεν ἀποδοῦναι .
καὶ γὰρ οὐ μόνον ταύτῃ ἐζήτησεν ἀνελεῖν ἡμᾶς , ἀλλὰ καὶ ἐκ τῆς πατρίδος αὐτὸν ἐβουλήθη ἐκβαλεῖν .
ἐπενέγκας γὰρ αὐτῷ αἰτίαν ψευδῆ ὡς Ἀφίδναζέ ποτε ἀφικόμενος ἐπὶ δραπέτην αὑτοῦ ζητῶν πατάξειε γυναῖκα καὶ ἐκ τῆς πληγῆς τελευτήσειεν ἡ ἄνθρωπος , παρασκευασάμενος ἀνθρώπους δούλους καὶ κατασκευάσας ὡς Κυρηναῖοι εἴησαν , προεῖπεν αὐτῷ ἐπὶ Παλλαδίῳ φόνου .
καὶ ἔλεγεν τὴν δίκην Στέφανος οὑτοσί , διομοσάμενος ὡς ἔκτεινεν Ἀπολλόδωρος τὴν γυναῖκα αὐτοχειρίᾳ , ἐξώλειαν αὑτῷ καὶ γένει καὶ οἰκίᾳ ἐπαρασάμενος , ἃ οὔ τ ἐγένετο οὔ τ εἶδεν οὔ τ ἤκουσεν οὐδενὸς πώποτε ἀνθρώπων .
ἐξελεγχθεὶς δ ἐπιορκῶν καὶ ψευδῆ αἰτίαν ἐπιφέρων , καὶ καταφανὴς γενόμενος μεμισθωμένος ὑπὸ Κηφισοφῶντος καὶ Ἀπολλοφάνους ὥστ ἐξελάσαι Ἀπολλόδωρον ἢ ἀτιμῶσαι ἀργύριον εἰληφώς , ὀλίγας ψήφους μεταλαβὼν ἐκ πεντακοσίων , ἀπῆλθεν ἐπιωρκηκὼς καὶ δόξας πονηρὸς εἶναι .
σκοπεῖτε δὴ αὐτοί , ὦ ἄνδρες δικασταί , ἐκ τῶν εἰκότων λογιζόμενοι πρὸς ὑμᾶς αὐτούς , τί ἂν ἐχρησάμην ἐμαυτῷ καὶ τῇ γυναικὶ καὶ τῇ ἀδελφῇ , εἴ τι Ἀπολλοδώρῳ συνέβη παθεῖν ὧν Στέφανος οὑτοσὶ ἐπεβούλευσεν αὐτῷ , ἢ ἐν τῷ προτέρῳ ἢ ἐν τῷ ὑστέρῳ ἀγῶνι ;
ἢ ποίᾳ αἰσχύνῃ οὐκ ἂν καὶ συμφορᾷ περιπεπτωκὼς ἦν ;
παρακαλούντων δή με ἁπάντων , ἰδίᾳ προσιόντων μοι , ἐπὶ τιμωρίαν τρέπεσθαι ὧν ἐπάθομεν ὑπ αὐτοῦ , καὶ ὀνειδιζόντων μοι ἀνανδρότατον ἀνθρώπων εἶναι , εἰ οὕτως οἰκείως ἔχων τὰ πρὸς τούτους μὴ λήψομαι δίκην ὑπὲρ ἀδελφῆς καὶ κηδεστοῦ καὶ ἀδελφιδῶν καὶ γυναικὸς ἐμαυτοῦ , μη δὲ τὴν περιφανῶς εἰς τοὺς θεοὺς ἀσεβοῦσαν καὶ εἰς τὴν πόλιν ὑβρίζουσαν καὶ τῶν νόμων καταφρονοῦσαν τῶν ὑμετέρων εἰσαγαγὼν εἰς ὑμᾶς καὶ ἐξελέγξας τῷ λόγῳ ὡς ἀδικεῖ , κυρίους καταστήσω ὅ τι ἂν βούλησθε χρῆσθαι αὐτῇ , ὥσπερ καὶ Στέφανος οὑτοσὶ ἐμὲ ἀφῃρεῖτο τοὺς οἰκείους παρὰ τοὺς νόμους καὶ τὰ ψηφίσματα τὰ ὑμέτερα , οὕτω καὶ ἐγὼ τοῦτον ἥκω ἐπιδείξων εἰς ὑμᾶς ξένῃ μὲν γυναικὶ συνοικοῦντα παρὰ τὸν νόμον , ἀλλοτρίους δὲ παῖδας εἰσαγαγόντα εἴς τε τοὺς φράτερας καὶ εἰς τοὺς δημότας , ἐγγυῶντα δὲ τὰς τῶν ἑταιρῶν θυγατέρας ὡς αὑτοῦ οὔσας , ἠσεβηκότα δ εἰς τοὺς θεούς , ἄκυρον δὲ ποιοῦντα τὸν δῆμον τῶν αὑτοῦ , ἄν τινα βούληται πολίτην ποιήσασθαι ·
τίς γὰρ ἂν ἔτι παρὰ τοῦ δήμου ζητήσειε λαβεῖν δωρεάν , μετὰ πολλῶν ἀναλωμάτων καὶ πραγματείας πολίτης μέλλων ἔσεσθαι , ἐξὸν παρὰ Στεφάνου ἀπ ἐλάττονος ἀναλώματος , εἴ γε τὸ αὐτὸ τοῦτο γενήσεται αὐτῷ ;
ἃ μὲν οὖν ἀδικηθεὶς ἐγὼ ὑπὸ Στεφάνου πρότερος ἐγραψάμην τὴν γραφὴν ταύτην , εἴρηκα πρὸς ὑμᾶς ·
ὡς δ ἐστὶν ξένη Νέαιρα αὑτηὶ καὶ συνοικεῖ Στεφάνῳ τουτῳὶ καὶ πολλὰ παρανενόμηκεν εἰς τὴν πόλιν , ταῦτ ἤδη δεῖ μαθεῖν ὑμᾶς .
δέομαι οὖν ὑμῶν , ὦ ἄνδρες δικασταί , ἅπερ ἡγοῦμαι προσήκειν δεηθῆναι νέον τε ὄντα καὶ ἀπείρως ἔχοντα τοῦ λέγειν , συνήγορόν με κελεῦσαι καλέσαι τῷ ἀγῶνι τούτῳ Ἀπολλόδωρον .
καὶ γὰρ πρεσβύτερός ἐστιν ἢ ἐγώ , καὶ ἐμπειροτέρως ἔχει τῶν νόμων , καὶ μεμέληκεν αὐτῷ περὶ τούτων ἁπάντων ἀκριβῶς , καὶ ἠδίκηται ὑπὸ Στεφάνου τουτουί , ὥστε καὶ ἀνεπίφθονον αὐτῷ τιμωρεῖσθαι τὸν ὑπάρξαντα 0 .
δεῖ δ ὑμᾶς ἐξ αὐτῆς τῆς ἀληθείας , τὴν ἀκρίβειαν ἀκούσαντας τῆς τε κατηγορίας καὶ τῆς ἀπολογίας , οὕτως ἤδη τὴν ψῆφον φέρειν ὑπέρ τε τῶν θεῶν καὶ τῶν νόμων καὶ τοῦ δικαίου καὶ ὑμῶν αὐτῶν .
σΥνΗγΟΡΙΑ .
ἃ μὲν ἠδικημένος , ὦ ἄνδρες Ἀθηναῖοι , ὑπὸ Στεφάνου ἀναβέβηκα κατηγορήσων Νεαίρας ταυτησί , Θεόμνηστος εἴρηκεν πρὸς ὑμᾶς ·
ὡς δ ἐστὶ ξένη Νέαιρα καὶ παρὰ τοὺς νόμους συνοικεῖ Στεφάνῳ , τοῦτο ὑμῖν βούλομαι σαφῶς ἐπιδεῖξαι .
πρῶτον μὲν οὖν τὸν νόμον ὑμῖν ἀναγνώσεται , καθ ὃν τήν τε γραφὴν ταυτηνὶ Θεόμνηστος ἐγράψατο καὶ ὁ ἀγὼν οὗτος εἰσέρχεται εἰς ὑμᾶς .
ἐὰν δὲ ξένος ἀστῇ συνοικῇ τέχνῃ ἢ μηχανῇ ᾑτινιοῦν , γραφέσθω πρὸς τοὺς θεσμοθέτας Ἀθηναίων ὁ βουλόμενος οἷς ἔξεστιν .
ἐὰν δὲ ἁλῷ , πεπράσθω καὶ αὐτὸς καὶ ἡ οὐσία αὐτοῦ , καὶ τὸ τρίτον μέρος ἔστω τοῦ ἑλόντος .
ἔστω δὲ καὶ ἐὰν ἡ ξένη τῷ ἀστῷ συνοικῇ κατὰ τ αὐτά , καὶ ὁ συνοικῶν τῇ ξένῃ τῇ ἁλούσῃ ὀφειλέτω χιλίας δραχμάς .
τοῦ μὲν νόμου τοίνυν ἀκηκόατε , ὦ ἄνδρες δικασταί , ὃς οὐκ ἐᾷ τὴν ξένην τῷ ἀστῷ συνοικεῖν οὐ δὲ τὴν ἀστὴν τῷ ξένῳ , οὐ δὲ παιδοποιεῖσθαι , τέχνῃ οὐ δὲ μηχανῇ οὐδεμιᾷ ·
ἐὰν δέ τις παρὰ ταῦτα ποιῇ , γραφὴν πεποίηκεν κατ αὐτῶν εἶναι πρὸς τοὺς θεσμοθέτας , κατά τε τοῦ ξένου καὶ τῆς ξένης , κ ἂν ἁλῷ , πεπρᾶσθαι κελεύει .
ὡς οὖν ἐστι ξένη Νέαιρα αὑτηί , τοῦθ ὑμῖν βούλομαι ἐξ ἀρχῆς ἀκριβῶς ἐπιδεῖξαι .
ἑπτὰ γὰρ ταύτας παιδίσκας ἐκ μικρῶν παιδίων ἐκτήσατο Νικαρέτη , Χαρισίου μὲν οὖσα τοῦ Ἠλείου ἀπελευθέρα , Ἱππίου δὲ τοῦ μαγείρου τοῦ ἐκείνου γυνή , δεινὴ δὲ φύσιν μικρῶν παιδίων συνιδεῖν εὐπρεπῆ , καὶ ταῦτα ἐπισταμένη θρέψαι καὶ παιδεῦσαι ἐμπείρως , τέχνην ταύτην κατεσκευασμένη καὶ ἀπὸ τούτων τὸν βίον συνειλεγμένη .
προσειποῦσα δ αὐτὰς ὀνόματι θυγατέρας , ἵν ὡς μεγίστους μισθοὺς πράττοιτο τοὺς βουλομένους πλησιάζειν αὐταῖς ὡς ἐλευθέραις οὔσαις , ἐπειδὴ τὴν ἡλικίαν ἐκαρπώσατο αὐτῶν ἑκάστης , συλλήβδην καὶ τὰ σώματα ἀπέδοτο ἁπασῶν ἑπτὰ οὐσῶν , Ἄντειαν καὶ Στρατόλαν καὶ Ἀριστόκλειαν καὶ Μετάνειραν καὶ Φίλαν καὶ Ἰσθμιάδα καὶ Νέαιραν ταυτηνί .
ἣν μὲν οὖν ἕκαστος αὐτῶν ἐκτήσατο καὶ ὡς ἠλευθερώθησαν ἀπὸ τῶν πριαμένων αὐτὰς παρὰ τῆς Νικαρέτης , προϊόντος τοῦ λόγου , ἂν βούλησθε ἀκούειν καί μοι περιουσία ᾖ τοῦ ὕδατος , δηλώσω ὑμῖν 0 ·
ὡς δὲ Νέαιρα αὑτηὶ Νικαρέτης ἦν καὶ ἠργάζετο τῷ σώματι μισθαρνοῦσα τοῖς βουλομένοις αὐτῇ πλησιάζειν , τοῦθ ὑμῖν βούλομαι πάλιν ἐπανελθεῖν .
λυσίας γὰρ ὁ σοφιστὴς Μετανείρας ὢν ἐραστής , ἐβουλήθη πρὸς τοῖς ἄλλοις ἀναλώμασιν οἷς ἀνήλισκεν εἰς αὐτὴν καὶ μυῆσαι , ἡγούμενος τὰ μὲν ἄλλα ἀναλώματα τὴν κεκτημένην αὐτὴν λαμβάνειν , ἃ δ ἂν εἰς τὴν ἑορτὴν καὶ τὰ μυστήρια ὑπὲρ αὐτῆς ἀναλώσῃ , πρὸς αὐτὴν τὴν ἄνθρωπον χάριν καταθήσεσθαι .
ἐδεήθη οὖν τῆς Νικαρέτης ἐλθεῖν εἰς τὰ μυστήρια ἄγουσαν τὴν Μετάνειραν , ἵνα μυηθῇ , καὶ αὐτὸς ὑπέσχετο μυήσειν .
ἀφικομένας δ αὐτὰς ὁ Λυσίας εἰς μὲν τὴν αὑτοῦ οἰκίαν οὐκ εἰσάγει , αἰσχυνόμενος τήν τε γυναῖκα ἣν εἶχε , Βραχύλλου μὲν θυγατέρα , ἀδελφιδῆν δὲ αὑτοῦ , καὶ τὴν μητέρα τὴν αὑτοῦ πρεσβυτέραν τε οὖσαν καὶ ἐν τῷ αὐτῷ διαιτωμένην ·
ὡς Φιλόστρατον δὲ τὸν Κολωνῆθεν , ᾔθεον ἔτι ὄντα καὶ φίλον αὐτῷ , καθίστησιν ὁ Λυσίας αὐτάς , τήν τε Μετάνειραν καὶ τὴν Νικαρέτην .
συνηκολούθει δὲ καὶ Νέαιρα αὑτηί , ἐργαζομένη μὲν ἤδη τῷ σώματι , νεωτέρα δὲ οὖσα διὰ τὸ μήπω τὴν ἡλικίαν αὐτῇ παρεῖναι .
ὡς οὖν ἀληθῆ λέγω , ὅτι Νικαρέτης ἦν καὶ ἠκολούθει ἐκείνῃ καὶ ἐμισθάρνει τῷ βουλομένῳ ἀναλίσκειν , τούτων ὑμῖν αὐτὸν τὸν Φιλόστρατον μάρτυρα καλῶ .
φιλόστρατος Διονυσίου Κολωνῆθεν μαρτυρεῖ εἰδέναι Νέαιραν Νικαρέτης οὖσαν , ἧσπερ καὶ Μετάνειρα ἐγένετο , καὶ κατάγεσθαι παρ αὑτῷ , ὅτε εἰς τὰ μυστήρια ἐπεδήμησαν ἐν Κορίνθῳ οἰκοῦσαι ·
καταστῆσαι δὲ αὐτὰς ὡς αὑτὸν Λυσίαν τὸν Κεφάλου , φίλον ὄντα ἑαυτῷ καὶ ἐπιτήδειον .
πάλιν τοίνυν , ὦ ἄνδρες Ἀθηναῖοι , μετὰ ταῦτα Σῖμος ὁ Θετταλὸς ἔχων Νέαιραν ταυτηνὶ ἀφικνεῖται δεῦρο εἰς τὰ Παναθήναια τὰ μεγάλα .
συνηκολούθει δὲ καὶ ἡ Νικαρέτη αὐτῇ , κατήγοντο δὲ παρὰ Κτησίππῳ τῷ Γλαυκωνίδου τῷ Κυδαντίδῃ , καὶ συνέπινεν καὶ συνεδείπνει ἐναντίον πολλῶν Νέαιρα αὑτηὶ ὡς ἂν ἑταίρα οὖσα .
καὶ ὅτι ἀληθῆ λέγω , τούτων ὑμῖν τοὺς μάρτυρας καλῶ .
καί μοι κάλει Εὐφίλητον Σίμωνος Αἰξωνέα καὶ Ἀριστόμαχον Κριτοδήμου Ἀλωπεκῆθεν .
Εὐφίλητος Σίμωνος Αἰξωνεύς , Ἀριστόμαχος Κριτοδήμου Ἀλωπεκῆθεν , μαρτυροῦσιν εἰδέναι Σῖμον τὸν Θετταλὸν ἀφικόμενον Ἀθήναζε εἰς τὰ Παναθήναια τὰ μεγάλα , καὶ μετ αὐτοῦ Νικαρέτην καὶ Νέαιραν τὴν νυνὶ ἀγωνιζομένην ·
καὶ κατάγεσθαι αὐτοὺς παρὰ Κτησίππῳ τῷ Γλαυκωνίδου , καὶ συμπίνειν μετ αὐτῶν Νέαιραν ὡς ἑταίραν οὖσαν καὶ ἄλλων πολλῶν παρόντων καὶ συμπινόντων παρὰ Κτησίππῳ .
μετὰ ταῦτα τοίνυν ἐν τῇ Κορίνθῳ αὐτῆς ἐπιφανῶς ἐργαζομένης καὶ οὔσης λαμπρᾶς ἄλλοι τε ἐρασταὶ γίγνονται καὶ Ξενοκλείδης ὁ ποιητὴς καὶ Ἵππαρχος ὁ ὑποκριτής , καὶ εἶχον αὐτὴν μεμισθωμένοι .
καὶ ὅτι ἀληθῆ λέγω , τοῦ μὲν Ξενοκλείδου οὐκ ἂν δυναίμην ὑμῖν μαρτυρίαν παρασχέσθαι ·
οὐ γὰρ ἐῶσιν αὐτὸν οἱ νόμοι μαρτυρεῖν ·
ὅτε γὰρ Λακεδαιμονίους ὑμεῖς ἐσῴζετε πεισθέντες ὑπὸ Καλλιστράτου , τότε ἀντειπὼν ἐν τῷ δήμῳ τῇ βοηθείᾳ , ἐωνημένος τὴν πεντηκοστὴν τοῦ σίτου ἐν εἰρήνῃ καὶ δέον αὐτὸν καταβάλλειν τὰς καταβολὰς εἰς τὸ βουλευτήριον κατὰ πρυτανείαν , καὶ οὔσης αὐτῷ ἀτελείας ἐκ τῶν νόμων οὐκ ἐξελθὼν ἐκείνην τὴν στρατείαν , γραφεὶς ὑπὸ Στεφάνου τουτουὶ ἀστρατείας καὶ διαβληθεὶς τῷ λόγῳ ἐν τῷ δικαστηρίῳ ἑάλω καὶ ἠτιμώθη .
καίτοι πῶς οὐκ οἴεσθε δεινὸν εἶναι , εἰ τοὺς μὲν φύσει πολίτας καὶ γνησίως μετέχοντας τῆς πόλεως ἀπεστέρηκε τῆς παρρησίας Στέφανος οὑτοσί , τοὺς δὲ μηδὲν προσήκοντας βιάζεται Ἀθηναίους εἶναι παρὰ πάντας τοὺς νόμους ;
τὸν δ Ἵππαρχον αὐτὸν ὑμῖν καλῶ , καὶ ἀναγκάσω μαρτυρεῖν ἢ ἐξόμνυσθαι κατὰ τὸν νόμον , ἢ κλητεύσω αὐτόν .
καί μοι κάλει Ἵππαρχον .
ἵππαρχος Ἀθμονεὺς μαρτυρεῖ Ξενοκλείδην καὶ αὑτὸν μισθώσασθαι Νέαιραν ἐν Κορίνθῳ τὴν νῦν ἀγωνιζομένην , ὡς ἑταίραν οὖσαν τῶν μισθαρνουσῶν , καὶ συμπίνειν ἐν Κορίνθῳ Νέαιραν μεθ αὑτοῦ καὶ Ξενοκλείδου τοῦ ποιητοῦ .
μετὰ ταῦτα τοίνυν αὐτῆς γίγνονται ἐρασταὶ δύο , Τιμανορίδας τε ὁ Κορίνθιος καὶ Εὐκράτης ὁ Λευκάδιος , οἳ ἐπειδήπερ πολυτελὴς ἦν ἡ Νικαρέτη τοῖς ἐπιτάγμασιν , ἀξιοῦσα τὰ καθ ἡμέραν ἀναλώματα ἅπαντα τῇ οἰκίᾳ παρ αὐτῶν λαμβάνειν , κατατιθέασιν αὐτῆς τιμὴν τριάκοντα μνᾶς τοῦ σώματος τῇ Νικαρέτῃ , καὶ ὠνοῦνται αὐτὴν παρ αὐτῆς νόμῳ πόλεως καθάπαξ αὑτῶν δούλην εἶναι .
καὶ εἶχον καὶ ἐχρῶντο ὅσον ἐβούλοντο αὐτῇ χρόνον .
μέλλοντες δὲ γαμεῖν , προαγορεύουσιν αὐτῇ , ὅτι οὐ βούλονται αὐτὴν σφῶν αὐτῶν ἑταίραν γεγενημένην ὁρᾶν ἐν Κορίνθῳ ἐργαζομένην οὐ δ ὑπὸ πορνοβοσκῷ οὖσαν , ἀλλ ἡδέως ἂν αὑτοῖς εἴη ἔλαττόν τε τ ἀργύριον κομίσασθαι παρ αὐτῆς ἢ κατέθεσαν , καὶ αὐτὴν ταύτην ὁρᾶν τι ἀγαθὸν ἔχουσαν .
ἀφιέναι οὖν αὐτῇ ἔφασαν εἰς ἐλευθερίαν χιλίας δραχμάς , πεντακοσίας ἑκάτερος ·
τὰς δ εἴκοσι μνᾶς ἐκέλευον αὐτὴν ἐξευροῦσαν αὑτοῖς ἀποδοῦναι .
ἀκούσασα δ αὕτη τοὺς λόγους τούτους τοῦ τε Εὐκράτους καὶ Τιμανορίδου , μεταπέμπεται εἰς τὴν Κόρινθον ἄλλους τε τῶν ἐραστῶν τῶν γεγενημένων αὐτῇ καὶ Φρυνίωνα τὸν Παιανιέα , Δήμωνος μὲν ὄντα υἱόν , Δημοχάρους δὲ ἀδελφόν , ἀσελγῶς δὲ καὶ πολυτελῶς διάγοντα τὸν βίον , ὡς ὑμῶν οἱ πρεσβύτεροι μνημονεύουσιν .
ἀφικομένου δ ὡς αὐτὴν τοῦ Φρυνίωνος , λέγει πρὸς αὐτὸν τοὺς λόγους οὓς εἶπον πρὸς αὐτὴν ὅ τε Εὐκράτης καὶ Τιμανορίδας , καὶ δίδωσιν αὐτῷ τὸ ἀργύριον ὃ παρὰ τῶν ἄλλων ἐραστῶν ἐδασμολόγησεν ἔρανον εἰς τὴν ἐλευθερίαν συλλέγουσα , καὶ εἴ τι ἄρα αὐτὴ περιεποιήσατο , καὶ δεῖται αὐτοῦ προσθέντα τὸ ἐπίλοιπον , οὗ προσέδει εἰς τὰς εἴκοσι μνᾶς , καταθεῖναι αὑτῆς τῷ τε Εὐκράτει καὶ τῷ Τιμανορίδᾳ ὥστε ἐλευθέραν εἶναι .
ἅσμενος δ ἀκούσας ἐκεῖνος τοὺς λόγους τούτους αὐτῆς , καὶ λαβὼν τ ἀργύριον ὃ παρὰ τῶν ἐραστῶν τῶν ἄλλων εἰσηνέχθη αὐτῇ , καὶ προσθεὶς τὸ ἐπίλοιπον αὐτός , κατατίθησιν αὐτῆς τὰς εἴκοσι μνᾶς τῷ Εὐκράτει καὶ τῷ Τιμανορίδᾳ ἐπ ἐλευθερίᾳ καὶ ἐφ ᾧ ἐν Κορίνθῳ μὴ ἐργάζεσθαι .
καὶ ὅτι ταῦτ ἀληθῆ λέγω , τούτων ὑμῖν τὸν παραγενόμενον μάρτυρα καλῶ .
καί μοι κάλει Φίλαγρον Μελιτέα .
φίλαγρος Μελιτεὺς μαρτυρεῖ παρεῖναι ἐν Κορίνθῳ , ὅτε Φρυνίων ὁ Δημοχάρους ἀδελφὸς κατετίθει εἴκοσι μνᾶς Νεαίρας τῆς νῦν ἀγωνιζομένης Τιμανορίδᾳ τῷ Κορινθίῳ καὶ Εὐκράτει τῷ Λευκαδίῳ , καὶ καταθεὶς τὸ ἀργύριον ᾤχετο ἀπάγων Ἀθήναζε Νέαιραν .
ἀφικόμενος τοίνυν δεῦρο ἔχων αὐτὴν ἀσελγῶς καὶ προπετῶς ἐχρῆτο αὐτῇ , καὶ ἐπὶ τὰ δεῖπνα ἔχων αὐτὴν πανταχοῖ ἐπορεύετο ὅπου πίνοι , ἐκώμαζέ τ ἀεὶ μετ αὐτοῦ , συνῆν τ ἐμφανῶς ὁπότε βουληθείη πανταχοῦ , φιλοτιμίαν τὴν ἐξουσίαν πρὸς τοὺς ὁρῶντας ποιούμενος .
καὶ ὡς ἄλλους τε πολλοὺς ἐπὶ κῶμον ἔχων ἦλθεν αὐτὴν καὶ ὡς Χαβρίαν τὸν Αἰξωνέα , ὅτε ἐνίκα ἐπὶ Σωκρατίδου ἄρχοντος τὰ Πύθια τῷ τεθρίππῳ ὃ ἐπρίατο παρὰ τῶν παίδων τῶν Μίτυος τοῦ Ἀργείου , καὶ ἥκων ἐκ Δελφῶν εἱστία τὰ ἐπινίκια ἐπὶ Κωλιάδι 0 .
καὶ ἐκεῖ ἄλλοι τε πολλοὶ συνεγίγνοντο αὐτῇ μεθυούσῃ καθεύδοντος τοῦ Φρυνίωνος , καὶ οἱ διάκονοι οἱ Χαβρίου τράπεζαν παραθέμενοι 0 .
καὶ ὅτι ταῦτ ἀληθῆ λέγω , τοὺς ὁρῶντας ὑμῖν καὶ παρόντας μάρτυρας παρέξομαι .
καί μοι κάλει Χιωνίδην Ξυπεταιόνα καὶ Εὐθετίωνα Κυδαθηναιᾶ .
χιωνίδης Ξυπεταιών , Εὐθετίων Κυδαθηναιεὺς μαρτυροῦσι κληθῆναι ὑπὸ Χαβρίου ἐπὶ δεῖπνον , ὅτε τὰ ἐπινίκια εἱστία Χαβρίας τῆς νίκης τοῦ ἅρματος , καὶ ἑστιᾶσθαι ἐπὶ Κωλιάδι , καὶ εἰδέναι Φρυνίωνα παρόντα ἐν τῷ δείπνῳ τούτῳ ἔχοντα Νέαιραν τὴν νυνὶ ἀγωνιζομένην , καὶ καθεύδειν σφᾶς αὐτοὺς καὶ Φρυνίωνα καὶ Νέαιραν , καὶ αἰσθάνεσθαι αὐτοὶ ἀνισταμένους τῆς νυκτὸς πρὸς Νέαιραν ἄλλους τε καὶ τῶν διακόνων τινάς , οἳ ἦσαν Χαβρίου οἰκέται .
ἐπειδὴ τοίνυν ἀσελγῶς πρ οὐπηλακίζετο ὑπὸ τοῦ Φρυνίωνος καὶ οὐχ ὡς ᾤετο ἠγαπᾶτο , οὐ δ ὑπηρέτει αὐτῇ ἃ ἐβούλετο , συσκευασαμένη αὐτοῦ τὰ ἐκ τῆς οἰκίας καὶ ὅσα ἦν αὐτῇ ὑπ ἐκείνου περὶ τὸ σῶμα κατεσκευασμένα ἱμάτια καὶ χρυσία , καὶ θεραπαίνας δύο , Θρᾷτταν καὶ Κοκκαλίνην , ἀποδιδράσκει εἰς Μέγαρα .
ἦν δὲ ὁ χρόνος οὗτος ᾧ Ἀστεῖος μὲν ἦν ἄρχων Ἀθήνησιν , ὁ καιρὸς δ ἐν ᾧ ἐπολεμεῖθ ὑμεῖς πρὸς Λακεδαιμονίους τὸν ὕστερον πόλεμον 0 .
διατρίψασα δ ἐν τοῖς Μεγάροις δύ ἔτη , τόν τ ἐπ Ἀστείου ἄρχοντος καὶ Ἀλκισθένους ἐνιαυτόν , ὡς αὐτῇ ἡ ἀπὸ τοῦ σώματος ἐργασία οὐχ ἱκανὴν εὐπορίαν παρεῖχεν ὥστε διοικεῖν τὴν οἰκίαν ,  πολυτελὴς δ ἦν , οἱ Μεγαρεῖς δ ἀνελεύθεροι καὶ μικρολόγοι , ξένων δὲ οὐ πάνυ ἐπιδημία ἦν αὐτόθι διὰ τὸ πόλεμον εἶναι καὶ τοὺς μὲν Μεγαρέας λακωνίζειν , τῆς δὲ θαλάττης ὑμᾶς ἄρχειν 0 ·